**ԱՄՓՈՓԱԹԵՐԹ**

**Հայաստանի Հանրապետության կառավարության և Եվրոպական հանձնաժողովի միջև «ԵՄ-ն էներգաարդյունավետության և շրջակա միջավայրի համար» ֆինանսավորման համաձայնագիրը հաստատելու մասին Հանրապետության նախագահի հրամանագրի նախագծի վերաբերյալ ներկայացված առաջարկությունների և դիտողությունների**

|  |  |  |
| --- | --- | --- |
| **Շահագրգիռ գերատեսչություն** | **Ներկայացված առաջարկությունները և դիտողությունները** | **Կարգավիճակ** |
| **Արտաքի գործերի նախարարություն** | Հայաստանի Հանրապետության կառավարության եւ Եվրոպական հանձնաժողովի միջև «ԵՄ-ն էներգաարդյունավետության և շրջակա միջավայրի համար» ֆինանսավորման համաձայնագրով (այսուհետ՝ Համաձայնագիր) նախատեսվում է Հայաստանի Հանրապետությանը տրամադրել 9, 000, 000 եվրո գումարի չափով աջակցություն:  Համաձայնագրի հիմնական նպատակը՝ էներգետիկ արդյունավետությանն ու շրջակա միջավայրի պաշտպանությանն ուղղված նախաձեռնություններին աջակցելն է: Մասնավորապես, այս ծրագիրը նպատակ ունի բարձրացնել էներգախնայողությունը, մասնավորապես բազմաբնակարան բնակելի շենքերում (MAB), ինչպես նաև հասարակական շենքերում, ոչ գազաֆիկացված համայնքներում, ցածր եկամուտ ունեցող տնային տնտեսություններում և նպատակ ունի նվազեցնել ջրի աղտոտումը Սևանա լճում:  Ելնելով վերոգրյալից և առաջնորդվելով «Միջազգային պայմանագրերի մասին» օրենքի 11-րդ հոդվածի դրույթներով՝ ՀՀ վարած արտաքին քաղաքականության տեսանկյունից՝ Հայաստանի Հանրապետության կառավարության եւ Եվրոպական հանձնաժողովի միջև «ԵՄ-ն էներգաարդյունավետության և շրջակա միջավայրի համար» ֆինանսավորման համաձայնագրի վավերացումը կամ հաստատումը նպատակահարմար է։ | Ընդունվել է ի գիտություն |
| **Ֆինանսների նախարարություն** | Հայաստանի Հանրապետության կառավարության և Եվրոպական հանձնաժողովի միջև 2020թ. փետրվարի 20-ին և մարտի 12-ին ստորագրված «ԵՄ-ն էներգաարդյունավետության և շրջակա միջավայրի համար» ֆինանսավորման համաձայնագրում Հայաստանի Հանրապետության համար ֆինանսական պարտավորություններ նախատեսող դրույթներ առկա չեն: | Ընդունվել է ի գիտություն |
| **Արդարադատության նախարարություն** | Ֆինանսավորման համաձայնագիրը չի պարունակում Հայաստանի Հանրապետության օրենքին հակասող, օրենքի փոփոխություն կամ նոր օրենքի ընդունում նախատեսող նորմեր:  Միաժամանակ գտնում ենք, որ Ֆինանսավորման համաձայնագրում վավերացման ենթակա դարձնող հիմքեր առկա չեն: | Ընդունվել է ի գիտություն |
| **Պետական գույքի կառավարման կոմիտե** | Հայաստանի Հանրապետության կառավարության և Եվրոպական հանձնաժողովի միջև 2020թ. փետրվարի 20-ին և մարտի 12-ին ստորագրված «ԵՄ-ն էներգաարդյունավետության և շրջակա միջավայրի համար» ֆինանսավորման համաձայնագրով «Պետական գույքի կառավարման մասին» ՀՀ օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն։ | Ընդունվել է ի գիտություն |